Utazni élvezet - "az élet nem mindig habos torta..."
Én mondom neked, aki félt az utazástól,(főleg a vonattal való utazástól), hogy - utazni élvezet. Most még úton vagyok, de nem bírtam ki, hogy ne írjam meg neked, minél gyakrabban utazol, annál jobban fogod érezni magad. Most még mindig úton vagyok, de a téli depresszió kitűnő ellenszere, ha elmész, elutazol a lakóhelyedtől jó messzire. Én is segítséggel utazom, de vonattal, és elég ügyes vagyok már a metrón is, a héven is, a buszon is. Láttam az esti fényben a Parlamentet, csodálatos volt.
Számtalan szebbnél szebb táj, vidék, város, és városi nevezetességek várnak rád, ha egyszer felkapod a hátizsákodat és elindulsz. Gyűjtsd össze a családot, kerekedjetek fel télen is. Én az idén először láttam havat, olyan igazi havat, ami csak úgy tapad,és már a kezedben is van a hógolyó, és már hócsatát vívsz valakivel.Láttam igazi nagy hóembert, és örültem, hogy rászántam magam az útra, pedig be kellett járnom a hóember látványáért "tolnát-baranyát". Nekem nagyon távol esik a lakóhelyemtől az a vidék, ahol voltam, de szuper hangulatot hozott.
Ha úgy érzed, rosszul mennek a dolgaid, és van rá módod, utazz! Minél messzebbre. Később olyan jó visszatérni, és újult erővel kezdeni a másnapot. Féltem, hogy nem tudom megvalósítani, amit bevállaltam, mert télen, nagy bőrönddel, nagy kabátban menni esőben nem volt olyan jó,de szuperül bírtam.Vedd a fáradságot, indulj el, először közelebbre, később távolabbra, ne félj, nem bánod meg, sokan segítenek neked útközben is.
Tervezz, szervezz, ötletelj, és valósítsd is meg! :) Még nem vagyok otthon, de félúton hazafelé már a szívem repdes a boldogságtól, hogy mit is fogok mesélni otthon. Képzeld el, hogy a legnagyobb depressziós fázisban mentem el, és a lehető legnagyobb örömmel térek vissza. Egyszóval hidd el, hogy az utazás a legnagyobb öröm is lehet a legnagyobb bajban is.
Küldök neked egy dalt, hogy te is próbáld ki, csak nyerhetsz vele, és boldogan, fáradtan egy kicsit, de élvezettel térsz haza a hosszú útról. :)
https://gyogyuljvelem.blog.hu/api/trackback/id/tr367116481
caly 2015.01.28. 17:39:35
:) :) Szuper!! Nagyon ügyes vagy! Büszke vagyok Rád! Kibírtad a nehézségeket és megmutattad, mennyi minden sikerülhet, amiről korábban azt gondoltad, hogy lehetetlen. :)
RiaRia 2015.01.29. 07:38:42